23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 289 της 29/29 Απρ. 1975 (ΦΕΚ Α΄ 85) Περί ιδρύσεως τακτικών εδρών και εργαστηρίων και συστάσεως θέσεων Βοηθητικού διδακτικού προσωπικού παρά τη Πολυτεχνική Σχολή του Πανεπιστημίου Θεσσαλονίκης. Έχοντες υπ’ όψει: 1)τας διατάξεις των άρθρων: α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)9 του Α.Ν. 1995/1939 «περί οργανισμού του Πανεπιστημίου Θεσσαλονίκης», γ)2, 3 και 5 του Ν.Δ. 216/1974, «περί συστάσεως Υπουργείου Προεδρίας Κυβερνήσεως», 1 παρ. 2 του Α.Ν. 553/1968 «περί του βοηθητικού διδακτικού προσωπικού των Ανωτάτων Εκπαιδευτικών Ιδρυμάτων» (ΦΕΚ 210 τ.Α΄), 2)την γνώμην της Πολυτεχνικής Σχολής (συνεδρία 7.12.1973), της Συγκλήτου (συνεδρία 13.2.1974) και του Οικονομικού Συμβούλου (συνεδρία 12.3.1975) του Πανεπιστημίου Θεσσαλονίκης και 3)την υπ’ αριθ. 119/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρ.1.-1.Ιδρύονται παρά τη Πολυτεχνική Σχολή του Πανεπιστημίου Θεσσαλονίκης αι κάτωθι τακτικαί έδραι: Α΄.Δια το Τμήμα Μηχανολόγων-Ηλεκτρολόγων Μηχανικών: 1.Ηλεκτρονικής, έχουσα ως περιεχόμενον την θεωρίαν και την κατασκευήν των ηλεκτρονικών λυχνιών, των ημιαγωγών, των ενισχυτών, των ταλαντωτών και των διαμορφωτών. 2.Συστημάτων Ηλεκτρικής ενεργείας έχουσα ως περιεχόμενον τα συστήματα διανομής, τας γραμμάς μεταφοράς, τους σταθμούς παραγωγής την βελτιοστοποίησιν της παραγωγής και την κατανομήν των φορτίων. Σελ. 550,08(α) Τεύχος Ε83-Σελ. 54 3.Μηχανικής των ρευστών, έχουσα ως περιεχόμενον την μηχανικήν των ασυμπιέστων και συμπιεστών ρευστών, την εφηρμοσμένην υδροδυναμικήν, την θεωρίαν και την κατασκευήν των υδροδυναμικών μηχανών. Β΄.Δια το Τμήμα Χημικών Μηχανικών: 1)Α΄ Χημικής Μηχανικής, έχουσα ως περιεχόμενον την εφηρμοσμένην θερμοδυναμικήν, τας φυσικάς διεργασίας και την μεταφοράν ύλης και θερμότητος. 2.Γενικής Χημικής Τεχνολογίας, έχουσα ως περιεχόμενον την ανόργανον, την οργανικήν και την ειδικήν χημικήν τεχνολογίαν. 3.Α΄ Πετροχημικής Τεχνολογίας, έχουσα ως περιεχόμενον τα καύσιμα και τα λιπαντικά. 2.Παρ’ εκάστη των δια της παρ. 1 του παρόντος ιδρυομένων εδρών συνιστώνται ανά 2 θέσεις Επιμελητών, ανά 4 θέσεις Βοηθών και ανά 2 θέσεις Παρασκευαστών. Άρθρ.2.-1.Ιδρύονται παρά τη Πολυτεχνική Σχολή του Πανεπιστημίου Θεσσαλονίκης τα κάτωθι Εργαστήρια: Α΄ Δια το τμήμα Μηχανολόγων-Ηλεκτρολόγων Μηχανικών. 1.Ηλεκτρονικής. 2.Συστημάτων Ηλεκτρικής ενεργείας. 3.Μηχανικής των Ρευστών. Β΄ Δια το τμήμα Χημικών Μηχανικών. 1.Α΄ Χημικής Μηχανικής. 2.Γενικής Χημικής Τεχνολογίας. 3.Α΄ Πετροχημικής Τεχνολογίας. 2.Παρ’ εκάστω των δια της παρ. 1 του παρόντος άρθρου ιδρυομένων εργαστηρίων συνιστώνται ανά 2 θέσεις Επιμελητών, ανά 4 θέσεις Βοηθών και ανά 2 θέσεις Παρασκευαστών. 31.Ε.λ.23 Πολυτεχνική Σχολή Πανεπιστημίου Θεσ/νίκης 